A BIZOTTSÁG 1212/2007/EK RENDELETE
(2007. október 17.)
egyes virág-, gyümölcs- és zöldségfélék, valamint egyes feldolgozottgyümölcs- és -zöldség-termékek Kombinált Nómenklatúra szerinti kódja tekintetében több rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel a mezőgazdasági termékekre alkalmazott közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre (1) és különösen annak 2. cikke (1) bekezdésére,
mivel:
(1)
A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2006. október 17-i 1549/2006/EK bizottsági rendelet (2) egyes gyümölcs- és zöldségfélék, valamint egyes feldolgozottgyümölcs- és -zöldség-termékek Kombinált Nómenklatúra szerinti kódjának módosításáról rendelkezik.
(2)
A 2658/87/EGK rendelet (3) I. mellékletét a korábbi évek során módosító rendeletek egyes gyümölcs- és zöldségfélék, valamint egyes feldolgozottgyümölcs- és -zöldség-termékek Kombinált Nómenklatúra szerinti kódja tekintetében is vezettek be változásokat, ám ezen módosítások nem mindegyike került átvételre a következőkben felsorolt, a virág-, gyümölcs- és zöldségfélék, valamint a feldolgozottgyümölcs- és -zöldség-termékek piacának közös szervezését szabályozó rendeletekben: a Tanács 316/68/EGK rendelete (4) (1968. március 12.) a friss vágott virágok és friss lombdíszek minőségi előírásainak rögzítéséről, a Bizottság 3223/94/EK rendelete (5) (1994. december 21.) a gyümölcs és zöldség behozatalára vonatkozó intézkedések alkalmazása részletes szabályainak megállapításáról, a Tanács 2201/96/EK rendelete (6) (1996. október 28.) a feldolgozottgyümölcs- és -zöldség-termékek piacának közös szervezéséről, valamint a Bizottság 1466/2003/EK rendelete (7) (2003. augusztus 19.) az articsókára vonatkozó forgalmazási előírások megállapításáról és a 963/98/EK rendelet módosításáról.
(3)
Ezért a 316/68/EGK, a 3223/94/EK, a 2201/96/EK és az 1466/2003/EK rendeletet ennek megfelelően módosítani kell.
(4)
Az e rendeletben foglalt módosításokat az 1549/2006/EK rendelet hatálybalépésének időpontjától, azaz 2007. január 1-jétől kell alkalmazni.
(5)
Az e rendeletben előírt intézkedések összhangban vannak az Élőnövény- és Virágpiaci Irányítóbizottság, a Gyümölcs- és Zöldségpiaci Irányítóbizottság, valamint a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
A 316/68/EGK rendelet a következőképpen módosul:
1.
Az 1. cikk (1) bekezdése a következőképpen módosul:
a)
az első francia bekezdésben a „06.03 A” kód helyébe a „KN 0603” kód lép;
b)
a második francia bekezdés helyébe a következő szöveg lép:
„-
a közös vámtarifa KN 0604 alszáma alá tartozó friss lombdíszek, levelek, ágak és más növényi részek”.
2.
Az I. melléklet 1. pontjában az első francia bekezdésben a „06.03 A” kód helyébe a „KN 0603” kód lép.
3.
A II. melléklet 1. pontjában a „06.04 A II” kód helyébe a „KN 0604” kód lép.
2. cikk
A 3223/94/EK rendelet mellékletének A. részében az „ex 0709 10 00” kód helyébe az „ex 0709 90 80” kód lép.
3. cikk
A 2201/96/EK rendelet 1. cikkének (2) bekezdése a következőképpen módosul:
1.
az a) pontban az „ex 0812” szakaszban az „ex 0812 90 99” kód helyébe az „ex 0812 90 98” kód lép.
2.
a b) pontban az „ex 2005” szakaszban az „ex 2005 90 10” kód helyébe az „ex 2005 99 10” kód lép.
4. cikk
Az 1466/2003/EK rendelet 1. cikkének első bekezdésében a „0709 10 00” kód helyébe a „0709 90 80” kód lép.
5. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2007. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 17-én.